Revolutista ei koidu käyttäjälle merkittäviä kuluja. Sovelluksen lataaminen ja tilin perustaminen on ilmaista, samoin kuin esimerkiksi valuutanvaihto aina 5 000 euroon asti kuukaudessa. Revolut-tiliin liitettävän maksukortin hankinnasta joudut pulittamaan viisi euroa, mutta kortin käyttö onkin sitten ilmaista. Käteistä voit nostaa enintään 200 euroa kuukaudessa. Ilmaisen Revolutin sijasta voi halutessasi hankkia kuukausimaksullisen palvelupaketin, joita on kaksi eri tasoista hintaan 7,99 ja 13,99 €/kk. Kuukausimaksulla pääset muun muassa ostamaan kryptovaluuttoja, hyötymään muutamasta vakuutuksesta ja nostamaan enemmän rahaa kuin ilmaisversiossa.